289 ATT LI JĦASSAR L-ORDINANZA DWAR IL-ĦSARAT TAL-GWERRA Biex iħassar l-Ordinanza tal-1943 dwar il-Ħsarat tal-Gwerra, u biex jipprovdi għal ħwejjeġ li huma konsegwenzjali jew inċidentali għal dan jew li huma konnessi miegħu. Sarliġib l-uġie emendat bl-. Sarliġib l-uġie emendat bl-Sarliġib l-uġie emendat bl-. Sar liġi bl-ATT XXIX tal-1980 Att XXIV tal-1995 Sarliġib l-uġie emendat bl-. Sarliġib l-uġie emendat bl-Sarliġib l-uġie emendat bl-. Sar liġi bl-ATT XXIX tal-1980 Att XXIV tal-1995 1. Titolu fil-qosor. Dan l-Att jista’ jissejjaħ l-Att li jħassar l-Ordinanza dwar il-Ħsarat tal-Gwerra. Tifsir. 2. F’dan l-Att, kemm-il darba r-rabta tal-kliem ma teħtieġx xort’oħra- "jum stabbilit" †† Il-jum stabbilit huwa l-15 ta’ Ġunju.1981. Ara l-Avviż Legali 57 tal-1981. tfisser il-jumhekk stabbilit mill-Ministru b’avviż fil-Gazzetta, u jistgħu jiġu hekk stabbilitijiem differenti għal disposizzjonijiet differenti jew għal għanijiet differenti ta’ dan l-Att; " Kummissjoni " tffsser il-Kummissjoni għall-Ħsarat tal-Gwerra mwaqqfa skont l-artikolu 3 tal-Ordinanza; " Ministru " tfisser il-Ministru responsabbli għall-ġustizzja, li jaġixxi wara konsultazzjoni mal-Ministru responsabbli għall-finanzi; " Ordinanza " tfisser l-Ordinanza tal-1943 dwar il-Ħsarat tal-Gwerra; " Segretarju " tfisser il-persunali għal dak iż-żmien hi maħtura taħt l-Ordinanza bħala Segretarju tal-Kummissjoni. 3. Depożiti biex jitħallsu talbiet li għadhom quddiem il-Kumissjoni. (1) Kemm jista’ jkun malajr wara li jibda jseħħdan l-Att, is-Segretarju għandu, fil-kariga tiegħu bħala Segretarju, jiddepożita fil-Prim’Awla tal-Qorti Ċivi li dawk is-somom ta’ flus li skont ir-records tal-Kummissjoni u l-esperjenza tagħha tal-imgħoddi jkunu biżżejjed biex titħallas kull waħda mid-diversi talbiet li jkunu għadhom pendenti quddiem il-Kummissjoni minnufih qabel id-data tal-bidu fis-seħħ ta’ dan l-Att u li ma kinux preskritti f’dik id-data. (2) Dak id-depożitu għandu jsir b’ċedoli ta’ depożitu separati għal kull waħda mill-imsemmija talbiet; u minkejja kull liġi oħra, id-disposizzjonijiet li ġejjin ta’ dan is-subartikolu għandu jkollhom effett dwar dawk iċ-ċedoli: (a) meta min ikun għamel it-talba oriġinarjament, jew xi wieħed minnhom, ikun mejjet jew ikun ittrasferixxa jew xort’oħraddispona mill-jeddijiet tiegħu taħt l-Ordinanza, jew meta għal xi raġuni oħra s-Segretarju hekk jidhirluspedjenti li jaġixxi, kull depożitu magħmul taħt dan is-subartikolu jista’ jsir favur xi wieħed jew iktar mill-werrieta jew mis-suċċessuri ta’ min ikun għamel it-talba oriġinarjament, jew xi aventi kawża tiegħu, bħala rappreżentant tal-persuni kollha li jkollhom interess fil-flushekk depożitati; (b) in-nuqqas li tidher fiċ-ċedola ta’ depożitu xi persuna waħda jew iktar li jkollhom interess f’xi parti tal-flus depożitati taħt dan l-artikolu ma jinvalidax jew xort’oħra jolqot it-tħaddim ta’ xi depożitu bħal dak; iżda l-jeddijiet ta’ kull persuna bħal dik għandhom, minkejja dak in-nuqqas, jibqgħu mingħajr preġudizzju; (ċ) ċedola ta’ depożitu magħmula taħt dan l-artikolu tiġi notifikata biss lill-persuni li jkunu msemmija fiċ-ċedola ta’ depożitu u li jkunu ordinarjament residenti f’Malta fil-jum li fih iċ-ċedola tiġi ppreżentata fil-qorti; u jekk fi żmien tliet xhur minn dak il-jum iċ-ċedola ma tkunx tista’ tiġi notifikata lil xi waħda mill-imsemmija persuni, jew għax tkun nieqsa jew għal xi raġuni oħra, dik il-persuna għandha, għall-finijiet ta’ dan l-artikolu, titqies li ma kenitx ordinarjament residenti f’Malta. (3) Meta jkunu saru d-depożiti kollha, is-Segretarju għandu jittratta bil-kotba, bir-records, bil-karti u bid-dokumenti l-oħra li jkunu proprjetà tal-Kummissjoni jew li jkunu miżmuma minnha jew f’isimha, b’dak il-mod li l-Ministru jista’ jordna. 4. Tħassir tal-Ordinanza. Bla ħsara għal kull ħaġa li saret jew li naqset milli ssir skont il-liġi bis-saħħa tagħha, u bla ħsara għad-disposizzjonijiet l-oħra ta’ dan l-Att, l-Ordinanza tal-1943 dwar il-Ħsarat tal-Gwerra hi b’dan imħassra, b’seħħ mill-jum stabbilit. 5. Depożiti fil-qorti. Emendat: XXIV.1995.362. (1) Minkejja it-tħassir tal-Ordinanza il-flejjes kollha depożitati fil-qorti taħt l-artikolu 3, jibqgħu li għandhom jitħallsu lill-persuni li, kieku ma kienx dak it-tħassir, kien ikollhom dritt għalihom jew għal xi parti minnhom; iżda il-ħlasijiet kollha tagħhom ikunu regolati biss bid-disposizzjonijiet ta’ dan l-Attu jkunu dovuti skont id-disposizzjonijiet ta’ dan l-Att. (2) Dwar kull flejjes depożitati ki f intqal qabel, id-disposizzjonijiet li ġejjin ta’ dan is-subartikolu għandu, minkejja kull liġi oħra, ikollhom effett: (a) is-somom kollha għandhom jitħallsu jew xort’oħra jsir dwarhom mir-Reġistratur tal-Qrati biss skont direttivi mogħtija mill-Ministru kif imwassla bil-mezz ta’ nota ppreżentata fir-reġistru tal-qrati superjuri mill-Avukat Ġenerali jew f’ismu; (b) fl-għoti ta’ kull direttiva taħt il-paragrafu (a) l-Ministru għandu: (i) fil-każijiet kollha, iqis il-jeddijiet ta’ kull persunali fil-fehma tiegħu jkollha interess f’xi parti tad-depożitu bħal li kieku l-Ordinanza ma tkunx ġiet imħassra; (ii) dwar xi talba li jkollha x’taqsam ma’ xogħlijiet li ma jkunux tlestew fid-data tal-preżentata taċ-ċedola tad-depożitu relattiva, jeżerċita dawk il-funzjonijiet u jinforza dawk il-ħtiġijiet li setgħu jiġu eżerċitati jew setgħu jiġu nfurzati mill-Kummissjoni li kieku l-Ordinanza kienet għadha fis-seħħ u dwar kull talba, jiżgura li ebda ħlas ma jsir li ma kienx ikun seta’ jsir skont il-liġi mill-Kummissjoni kieku l-Ordinanza baqgħet fis-seħħ; u (iii) meta x i somma, kieku ma tħassritx l-Ordinanza, kienet tkun dovuta lill-Kummissjoni minn xi persuna li jkollha jedd għal xi parti tad-depożitu, inaqqas dik is-somma minn kull flejjes li jkollhom jitħallsu minn dak id-depożitu. (3) Meta jagħlaq il-perijodu applikabbli għall-każ kif provdut fis-subartikolu (4), kull bilanċ li jibqa’ ma tħallasx, jew xort’oħra ma sarxejn minnu, minn kull somma depożitata taħt dan l-artikolu, għandha tintilef favur il-Gvern u għandha titħallas mir-Reġistratur tal-Qrati fil-Fond Konsolidat skont direttivi mogħtija mill-Ministru permezz ta’ nota ppreżentata fir-reġistru tal-qrati superjuri mill-Avukat Ġenerali jew f’ismu. (4) Il-perijodi msemmija fis-subartikolu (3) huma: (a) meta l-ħlas ikun dovut dwar xogħlijiet li jkunu tlestew qabel il-jum stabbilit, sentejn wara dak il-jum; (b) meta l-ħlas ikun dovut għal xogħlijiet li jkunu ma tlestewx jew li ma jkunux inbdew qabel il-jum stabbilit- (i) sitt xhur wara l-jum stabbilit, jekk ix-xogħlijiet ma jinbdewx u ma jitkomplewx b’ħeffa jew jekk ikunu ġanbdew ma jitkomplewx b’ħeffa qabel ma jagħlaq dak il-perijodu; (ii) sentejn mill-jum stabbilit, jekk ix-xogħlijiet jinbdew u jitkomplew b’ħeffa jew hekk jitkomplew kif intqal qabel: Iżda jekk, wara li jkunu nbdew u tkomplew jew tkomplew kif intqal qabel, ix-xogħlijiet ma jitkomplewx jew ma jitkomplewx bid-diliġenza xierqa, il-perijodu msemmi fis-subartikolu (3) jkun il-perijodu li jispiċċa fil-jum ċertifikat bil-firma tal-Ministru bħala l-jum li fih ix-xogħlijiet ma tkomplewx jew ma tkomplewx b’diliġenza xierqa. (5) Minkejja kull ħaġa li tinsab fid-disposizzjonijiet ta’ qabel ta’ dan l-artikolu- (a) jekk meta jgħaddu sentejn wara l-jum stabbilit kien ikun dovut ħlas kieku ma kienx hemm id-disposizzjonijiet tas-subartikolu (3)(b)(ii), u l-Ministru jkun sodisfatt li x-xogħlijiet li dwarhom dak il-ħlas kien ikunhekk dovut kienu tlestew qabel ma jkun għadda l-imsemmi perijodu, hu jista’, jekk jidhirlu ġust li hekk jaġixxi, jordna lil-ħlas isir daqs li kieku l-perijodu ma jkunx għadda; (b) meta l-Ministru jkun sodisfatt li xi ammont depożitat taħt l-artikolu 3 ma jkunx biżżejjed biex titħallas it-talba li dwarha jkun sar id-depożitu, hu jista’ jordna lir-reġistratur biex iħallas minn kull bilanċ li jkun għadu ma tħallasx jew li xort’oħra ma jkun għadu sarxejn dwar u taħt dan l-artikolu dik is-somma jew is-somma li jidhirlu meħtieġa biex titħallas l-imsemmija talba. 6. Minkejja t-tħassir tal-Ordinanza, id-dejn u d-drittijiet l-oħra kollha li minnufih qabel il-jum stabbilit kienu dovuti lil jew kienu tal-Kummissjoni jew kienu eżerċitabbli minnha għandhom, b’seħħ mill-jum stabbilit, ikunu dovuti lil jew vestiti fil-Ministru u jkunu eżerċitabbli minnu bl-istess mod, kemm jista’ jkun, daqs li kieku hu kien il-Kummissjoni u l-Ordinanza ma tkunx ġiet imħassra. 7. (1) Ebda persuna ma tista’ tagħmel xi talba taħt l-Ordinanza jew xort’oħra dwar ħsara tal-gwerra kif imfisser fl-Ordinanza ħlief kif provdut f’dan l-Attu sa dak il-limitu. (2) Ma tista’ tittieħed ebda azzjoni kontra l-Ministru jew kontra r-Reġistratur tal-Qrati dwar xi ħaġa li tkun saret jew li tkun naqset milli ssir minnhom taħt dan l-Att.